Aizputes lidlauks
Aizputes lidlauks (ICAO: EVAA) ir nesertificēts lidlauks Dienvidkurzemes novadā. Izvietojies Lažas pagastā pie autoceļa P115 3 km uz dienvidaustrumiem no Aizputes pilsētas centra. Lidlaukā ir viens 400 m garš un 20 m plats asfalta seguma skrejceļš. Lidlauks izbūvēts padomju laikā starp 1975. un 1985. gadu un tika izmantots kā lauksaimniecības lidlauks. Lidlauka teritoriju transporta pakalpojumiem izmanto SIA “Mētra — A”, perons tiek izmantots kā autostāvvieta.